Diari Oficial de la Generalitat Valenciana


Sumari del DOGV 7767, del 25-04-2016 (2016/2781)

RESOLUCIÓ de 22 d'abril de 2016, de la Direcció General de Centres i Personal Docent, per la qual s'aprova l'adjudicació definitiva de destinacions del procediment de provisió de places del cos de mestres convocat per la Resolució de 12 de novembre de 2015.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7767

Data del DOGV
:   25-04-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/2781


Data del document
:   22-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 22 d'abril de 2016, de la Direcció General de Centres i Personal Docent, per la qual s'aprova l'adjudicació definitiva de destinacions del procediment de provisió de places del cos de mestres convocat per la Resolució de 12 de novembre de 2015. [2016/2781]  
De conformitat amb el que estableix la base quinze de la Resolució de 12 de novembre de 2015 (DOCV 7658, 16.11.2015), de la Direcció General de Centres i Personal Docent, per la qual es convoca procediment de provisió de places en el cos de mestres, aquesta Direcció General de Centres i Personal Docent, una vegada considerades les reclamacions presentades contra la resolució provisional, ha resolt:  
  
  
Primer  
Aprovar l'adjudicació definitiva de destinacions del procediment de provisió esmentat que s'indica en l'annex I, en el qual figuren les noves destinacions obtingudes pels participants en el procediment de provisió indicats per especialitats i ordre de puntuació.  
  
Segon  
Publicar la llista definitiva dels professors exclosos de la participació del procediment de provisió de places amb indicació de la causa d'exclusió, que s'indiquen en l'annex II, i la relació de participants que no continuen en el procediment per no haver formulat peticions, que conté l'annex III.  
  
Tercer  
D'acord amb les bases 15.4 i 17 de la convocatòria, les destinacions adjudicades per aquesta resolució són irrenunciables llevat que havent participat i obtingut destinació en els procediments que pogueren convocar-se per altres administracions educatives en l'exercici de competències plenes en matèria d'educació es consigne la renúncia a la destinació obtinguda amb anterioritat al 31 de juliol de 2016.  
La presa de possessió de la nova destinació tindrà lloc davant dels organismes corresponents l'1 de setembre de 2016, i el cessament es realitzarà en el centre de procedència el 31 d'agost de 2016.  
No obstant això, els professors que hagen obtingut destinació en aquest procediment de provisió hauran de romandre en els seus centres d'origen, quan així ho establisca la direcció territorial o Administració educativa de què depenga, fins que concloguen les activitats imprescindibles previstes per a la finalització del curs escolar.  
  
Quart  
El personal funcionari excedent que reingresse al servei actiu, com a conseqüència del procediment de provisió de places, presentarà davant de la direcció territorial de què depenga el centre obtingut, abans de la presa de possessió de la plaça, la documentació a què es refereix la base 18 de la convocatòria.  
  
Cinqué  
Als efectes d'obtindre destinació provisional, els participants forçosos a què no se'ls haja adjudicat destinació en aquesta resolució, s'ajustaran al que establisca el procediment d'adjudicació de destinacions amb caràcter provisional per al curs 2016-2017.  
  
Sisé  
La present resolució posa fi a la via administrativa, i en contra s'hi pot interposar un recurs potestatiu de reposició davant de la Direcció General de Centres i Personal Docent de la Conselleria d'Educació, Cultura i Esport, en el termini d'un mes, a comptar de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant del jutjat contenciós competent, en el termini de dos mesos a comptar des de l'endemà de la data de la seua publicació, d'acord amb el que estableixen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 d'abril de 2016.- El director general de Centres i Personal Docent: José Joaquín Carrión Candel.